1903 йылғы Договорға ярашлы, АҠШ-ҡа договорҙың 2-се статьяһында ҡаралған «һыу аҫтындағы ер һәм ер зонаһын төҙөү, хеҙмәтләндереү, эксплуатациялау, санитар тәртип, һаҡлау өсөн» мәңгелек милек бирелә. 3-сө статья АҠШ-ҡа территорияның хакимы булараҡ бөтә хоҡуҡтар бирә. Бынан тыш, АҠШ Панама Республикаһының бойондороҡһоҙлоғо гаранты була һәм, АҠШ фекеренсә, Панама Республикаһы үҙаллы тәртип һаҡлай алмаһа, Панама һәм Колон ҡалаларында тәртип һаҡлау хоҡуғын ала. Договорҙың иҡтисади яғы Колумбия ратификацияламаған Хай-Херран килешеүен ҡабатланы. Панама исеменән килешеүгә Франция гражданины Филипп Буно-Вариа Вашингтонға Панаманың рәсми делегацияһы килергә 2 сәғәт ҡалғас ҡул ҡуя.